Anita Krohn

Anita Krohn (tidligere Krohn Traaseth, født 1971) er en norsk næringslivsleder. Hun var administrerende direktør i Innovasjon Norge fra 2014 til 2019 og administrerende direktør i Hewlett-Packard Norge AS fra 2012 til 2014. Hun er nå konsernleder i det familieeide investeringsselskapet DSD og styreleder i en rekke selskaper og organisasjoner, blant dem Startup Norway og Bocuse d’Or Norge.

 Karriere 
Krohn studerte markedskommunikasjon ved Norges Markedshøyskole (senere fusjonert inn i Handelshøyskolen BI) og tok treårig diplomeksamen i markedskommunikasjon der. Senere tok hun mastergrad i ledelse ved BI.

Hun begynte som trainee i IBM Norge i 1996. Hun har tidligere vært administrerende direktør i kommersialiseringsselskapet Simula Innovation og leder av gründerselskapet Intelligent Quality. Hun var strategidirektør i Det Norske Veritas Software fra 2002 til 2005.aftenposten.no Anita Krohn Traaseth ny direktør i Innovasjon Norge 23.05.2014 Hun ble ansatt som leder for den norske programvareavdelingen av Hewlett-Packard i 2009, og var administrerende direktør i Hewlett-Packard Norge fra 2012 til 2014. I august 2012 begynte hun å publisere en personlig blogg om ledelse med tittelen Tinteguri.tinteguri Denne søknaden ga henne topplederjobben – Aftenposten, 30. august 2012 

I 2014 ble hun ansatt som administrerende direktør i Innovasjon Norge.innovasjonnorge.no Anita Krohn Traaseth ny administrerende direktør i Innovasjon Norge  22.05.2014 I 2018 ble det kjent at styreleder Per Otto Dyb ønsket å sette Krohns stilling på dagsorden i styret, og i den forbindelse skrev Aftenposten at Krohn i 2016 hadde mottatt en skriftlig advarsel fra et samlet styre i Innovasjon Norge for blant annet mangelfull rolleforståelse, manglende evne til å ta kritikk og problematiske utspill, og med en liste på 13 «forbedringspunkter».«Styret ga Innovasjon Norge-direktør Anita Krohn Traaseth en liste på 13 forbedringspunkter», Aftenposten 9. mars 2018 Næringsminister Torbjørn Røe Isaksen stanset styrebehandlingen. Etter at Per Otto Dyb fikk beskjed om at han ikke var innstilt til gjenvalg som styreleder og deretter trakk seg, uttalte fungerende styreleder Jørand Ødegård Lunde at «styret har tillit til administrerende direktør så lenge ikke noe annet er behandlet i styret». De tillitsvalgte i Innovasjon Norge ga sin støtte til Traaseth. Avisen Dagens Næringsliv fant ingen kritikk mot Krohn i styreprotokollene. 
22. november 2018 sa Krohn opp sin stilling i Innovasjon Norge.Anita Krohn Traaseth går av som administrerende direktør i Innovasjon Norge, Aftenposten, 23. november 2018 Resultatet for Innovasjon Norge det året ble beskrevet av Aftenposten som «tidenes beste». 

2. juli 2019 ble det kunngjort at Krohn skulle lede regjeringens rådgivende utvalg for innovasjon og vekst i grøntsektoren. I august 2019 ble Krohn også ansatt i en seks måneders prosjektstilling som rådgiver for rektor Curt Rice ved Oslomet – storbyuniversitetet.«Krohn Traaseth skal hjelpe Curt Rice med ledelse på Oslomet», Khrono, 29. august 2019 I juli 2019 ble Krohn styremedlem i European Innovation Council.Anita Krohn Traaseth starter som rådgiver for Europakommisjonen - Aftenposten 27. juli 2019

 Priser og utmerkelser 
Krohn har mottatt flere priser, blant dem: 

 Top 50 Global Business Thinkers 2018 av Thinkers 50 Radar
 Top 10 Diversity Champions – The Economist's Global Diversity List 2015
 Top 20 Women in Business in Northern Europe 2015
 Top 50 Most Inspiring Women in Tech 2014/2015
 Årets sosiale medier-personlighet i 2013 av Kampanje
 Odaprisen 2012, som beste kvinnelige leder i IT-bransjen i Norge

 Forfatterskap 
Den 3. mars 2014 publiserte hun som debutant på Cappelen Damm boken Godt nok for de svina: en leders refleksjoner om mot, sårbarhet og troverdighet, og boken kom rett inn som nummer 1 på bestselgerlisten i Norge i kategorien «generell litteratur». I august 2014 ble boken lansert på engelsk, på Amazon.com som e-bok. September 2019 kom Krohns første roman Kamel uten filter på forlaget Aschehoug. Våren 2020 lanserte hun sammen med Fremantle media mentorpodcasten Godt nok for de svina, som låner navnet fra hennes første bok.  April 2021 kom Fisken på disken, en frittstående oppfølger til Godt nok for de svina, og også denne gikk rett inn på førsteplass på bestselgerlisten

 Bibliografi 
 Godt nok for de svina : En leders tanker om mot, sårbarhet og troverdighet, Cappelen Damm (2014) ISBN 978-82-02-43706-0
 Good Enough for the ‘Bastards’: Courage - Vulnerability - Credibility. Confessions of a Female Leader, Cappelen Damm (2014)
Kamel Uten Filter, Aschehoug (2019).
Fisken på disken: Om å ta valg, Cappelen Damm (2021).

 Referanser 

 Eksterne lenker 



Kategori:Norske forretningsfolk
Kategori:Hewlett-Packard
Kategori:Personer fra Sandefjord kommune
Kategori:Norske direktører
Kategori:Personer tilknyttet Innovasjon Norge
Kategori:Norske romanforfattere